বিএনপি মনোনীত ও ২০ দলীয় জোট সমর্থিত মেয়র প্রার্থী আরিফুল হক চৌধুরী বলেছেন, সাধারণ মানুষের দু:খ-কষ্টকে নিজের কষ্ট হিসেবে মেনে নিয়েছি। নিজেকে কখনো নগরপিতা ভাবিনি, সেবক ভেবেছি। তাই তো নগরীর উন্নয়নে উল্লেখযোগ্য ভূমিকা রাখতে পেরেছি। এজন্য মানুষ আমাকে ভালোবাসে। এই ভালোবাসা কিছু মানুষের সহ্য হয় না বলেই অপপ্রচার চালাচ্ছেন। মানুষের ভালোবাসা যেখানে আমাকে প্রেরণা দেয়, সেখানে কেউ আমাকে পরাজিত করতে পারবে না।